छ्योंदो धर्म

छ्योंदो धर्म ( उत्तर कोरिया में छोंदो धर्म लिखा जाता है;  कोरियाई: 천도교; शाब्दिक अर्थ: स्वर्गीय मार्ग का धर्म) एक २०वीं सदी का कोरियाई सर्वेश्वरवादी धर्म है, जो १९वीं सदी के दोंग्हाक धार्मिक आंदोलन पर आधारित है, जिसकी स्थापना छोए जे-ऊ ने की थी और सोन ब्योंग-हि के तहत इसे संहिताबद्ध किया गया था।  छ्योंदो धर्म की उत्पत्ति किसान विद्रोहों में हुई है जो १८१२ में जोस्योन राजवंश के दौरान शुरू हुई थी।

छ्योंदो धर्म में कोरियाई ओझावाद के तत्व शामिल हैं। Lee Chi-ran, p.3 & p. 16 यह वर्तमान दुनिया में व्यक्तिगत विकास और सामाजिक कल्याण पर ज़ोर देता है। विभाजित आंदोलनों में सुवुन धर्म और बोछ्योन धर्म शामिल हैं। Lee Chi-ran, pp. 16–20

 नाम 

छ्योंदो ग्यो यानी छ्योंदो धर्म का शाब्दिक अर्थ है "स्वर्गीय मार्ग का धर्म", जहां छ्योन का अर्थ है "आकाश/स्वर्ग", दो का अर्थ है "मार्ग" (चीनी ताओ के समान वर्ण से लिखा गया), और ग्यो का अर्थ है "धर्म", "शिक्षा", "-वाद"।

 मान्यताएं 

समय के साथ, छ्योंदो धर्म ने अन्य कोरियाई धार्मिक परंपराओं के तत्वों को भी अपनाया है, जिनमें ताओ धर्म और बौद्ध धर्म शामिल हैं। 韓國 近代宗敎의 三敎融合과 生命·靈性 – 원불교사상연구원 

कन्फ़ूशियाई विचारधारा में अपनी जड़ों को ध्यान में रखते हुए, छ्योंदो धर्म में छ्योन ("आकाश" या "स्वर्ग") को अच्छाई और न्याय के अंतिम सिद्धांत के रूप में पूजा जाता है, जिसे सम्मानजनक शब्द हानुल्लिम (하늘님), या "दिव्यता" के रूप में संदर्भित किया जाता है। इस धर्म के सिद्धांत के अनुसार, "हानुल" शब्द का अर्थ केवल "आकाश" नहीं है; यह पूरे ब्रह्मांड या "एकता" का भी प्रतिनिधित्व करता है।  , 천도교개관(영문)-천도교यह शीर्षक स्वर्ग की गुणवत्ता को "प्रशिक्षक" के रूप में दर्शाता है; एक विश्वास जिसमें कि मनुष्य और चीज़ें एक अलौकिक ईश्वर द्वारा नहीं बनाई गई हैं, बल्कि सभी जीवित और निर्जीव चीज़ों में मौजूद एक ईश्वर-प्रकृति द्वारा उत्पन्न हुआ हैं ।

इसके अलावा, अपनी कन्फ़ूशियाई पृष्ठभूमि को ध्यान में रखते हुए, छ्योंदो धर्म इस उम्मीद में आत्म-सुधार पर ज़ोर देता है कि, जैसे-जैसे व्यक्ति अपनी सहज प्रकृति में सुधार करता है, वह आकाश के करीब आता है; ईश्वर के साथ सभी प्राणियों के रिश्ते को उनकी सहज ईश्वर-प्रकृति से निकटता या दूरी से मापा जा सकता है।  छोए सी ह्योंग (वह नेता जिसने छ्योंदो धर्म के धर्मग्रंथों को प्रकाशित किया) ने ईश्वर की इस सहज उपस्थिति के आधार पर सभी चीज़ों की एकता के मूल सिद्धांत की स्थापना की।  इस सिद्धांत का अर्थ यह था कि "किसी व्यक्ति की सेवा करना स्वर्ग की सेवा करना है।"